સત્તા પર આવ્યાના સાત વર્ષના અંદર જ એમણે સારંગપુર, નાગૌર, અજમેર, મંડોર, મોડાલગઢ, બુંદી, ખાટું, ચાટુસ જેવા મજબુત કિલ્લો પણ જીતી લીધા. એટલું જ નહિ પણ દિલ્લી સલ્તનતના સુલતાન સૈયદ મુહમ્મદ શાહ અને ગુજરાતના સુલતાન અહમદશાહને ધૂળ ચાટતા કરીને એમણે આખા હિન્દુસ્તાનમાં મુઘલ સામ્રાજ્યને હચમચાવી નાખ્યું હતું. કુંભાની શૂરવીરતાની વિચિત્ર વાત તો એ પણ છે કે દુશ્મનો દ્વારા વારંવાર એમના પર આક્રમણો થયા હોવા છતાં કોઈ એમનો વાળ પણ વાંકો ન કરી શક્યું.